Βρυξέλλες, 07.12.2004

SEC(2004) 1575 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

για τις δαπάνες του ΕΓΤΠΕ-τμήμα ΕγγυήσεωνΣύστημα έγκαιρης προειδοποίησηςαριθ. 8/2004, αριθ. 9/2004και αριθ. 10/2004

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

για τις δαπάνες του ΕΓΤΠΕ-τμήμα Εγγυήσεων Σύστημα έγκαιρης προειδοποίησης αριθ. 8/2004, αριθ. 9/2004 και αριθ. 10/2004

ΠΙΝΑΚΑΣ ΠΕΡΙΕΧΟΜΕΝΩΝ

1. προσωρινη αναλωση πιστωσεων 4

2. σχολια για την εκτελεση του προϋπολογισμου 2004 4

3. συμπερασματα 7

1. προσωρινη αναλωση πιστωσεων

H απορρόφηση των πιστώσεων της κατηγορίας 1 του προϋπολογισμού για τον Οκτώβριο 2004 (δαπάνες των κρατών μελών από τις 16 Οκτωβρίου 2003 έως τις 31 Αυγούστου 2004) ανήλθε σε 39 335,8 εκατ. ευρώ, δηλαδή στο 84,1% των πιστώσεων αναλήψεων υποχρεώσεων. Πριν από την εκκαθάριση των λογαριασμών, οι δαπάνες αυτές διαμορφώνονται περί τα 3 363,0 εκατ. ευρώ κάτω από το δείκτη και για τις δύο υποκατηγορίες 1α και 1β. Όταν ωστόσο ληφθεί υπόψη η εκκαθάριση των λογαριασμών, η ανωτέρω υστέρηση εκτέλεσης αυξάνεται σε 3 751,5 εκατ. ευρώ κάτω από το δείκτη και για τις δύο υποκατηγορίες. Για μια αναλυτική παρουσίαση της εκτέλεσης των κονδυλίων του ΕΓΤΠΕ- Τμήμα Εγγυήσεων κατά τους μήνες Ιούνιο έως Αύγουστο 2004, σας παρακαλούμε να ανατρέξετε στους πίνακες που επισυνάπτονται στην παρούσα έκθεση.

2. σχολια για την εκτελεση του προϋπολογισμου 2004

Η εκτέλεση του προϋπολογισμού επηρεάζεται από τους ακόλουθους κύριους παράγοντες:

2.1. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται ανωτέρω λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, οι δαπάνες εξαρτώνται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2004 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2003, δηλαδή 1 ευρώ = 1,12 $. Για την περίοδο από την 1η Αυγούστου 2003 έως τις 31 Ιουλίου 2004, η μέση ισοτιμία του δολαρίου ήταν περίπου 1 ευρώ = 1,20 $, δηλαδή κινήθηκε σε επίπεδο ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2004.

2.2. Υποκατηγορία 1α - Αγοραίοι παράγοντες

Για την υποκατηγορία 1α, ο ρυθμός εκτέλεσης του προϋπολογισμού υστέρησε έναντι του επιπέδου του δείκτη κατά περίπου 1 235,7 εκατ. ευρώ πριν από την εκκαθάριση των λογαριασμών. Ποσοστό περίπου 44% της υστέρησης αυτής εκτέλεσης μπορεί να αποδοθεί στον κλάδο των φυτικών προϊόντων και 46% στον κλάδο των ζωικών προϊόντων, ενώ περί το 8% οφείλεται στην επιβράδυνση του ρυθμού εκτέλεσης των δαπανών στον κτηνιατρικό και φυτοϋγειονομικό τομέα. Στον κλάδο των φυτικών προϊόντων, η εν λόγω υστέρηση εκτέλεσης σχετίζεται κατά κύριο λόγο με τη ζάχαρη, τα σιτηρά, τα οπωροκηπευτικά, τον οίνο και τα λοιπά φυτικά προϊόντα/μέτρα. Στον κλάδο των ζωικών προϊόντων, σχετίζεται κατά κύριο λόγο με τα γαλακτοκομικά προϊόντα, το βόειο και το αρνίσιο κρέας.

Επιβάλλεται να διατυπωθούν τα ακόλουθα σχόλια:

Άρθρο 05 02 01: Μέτρα παρέμβασης στην αγορά σιτηρών | Απόκλιση: –208 εκατ. ευρώ (–37,0%) |

(δαπάνες: 304 εκατ. ευρώ) (δείκτης: 512 εκατ. ευρώ) |

Κατά την παρούσα χρονική στιγμή, η Επιτροπή αναμένει υστέρηση απορρόφησης πιστώσεων για το άρθρο αυτό κατά περίπου 200 εκατ. ευρώ μέχρι το τέλος της χρήσης. Η υστέρηση αυτή εκτέλεσης θα μπορεί να αποδοθεί κατά κύριο λόγο στο χαμηλότερο επίπεδο των καταβαλλόμενων ενισχύσεων για το άμυλο όπου, λόγω των ευνοϊκών συνθηκών που επικρατούν στην αγορά, έχει καθοριστεί μηδενικό ύψος επιστροφής στον παραγωγό στο μεγαλύτερο διάστημα της χρήσης. Επί πλέον, τα σιτηρά πωλήθηκαν από την παρέμβαση σε τιμές υψηλότερες από εκείνες που λήφθηκαν υπόψη όταν καταρτιζόταν ο προϋπολογισμός.

Άρθρο 05 02 05: Ζάχαρη | Απόκλιση: –300 εκατ. ευρώ (–17,5%) |

(δαπάνες: 1 226 εκατ. ευρώ) (δείκτης: 1 526 εκατ. ευρώ) |

Η τρέχουσα υστέρηση εκτέλεσης σε σύγκριση με το δείκτη οφείλεται στον μειωμένο όγκο εξαγόμενης ζάχαρης με επιστροφές. Οι υπηρεσίες της Επιτροπής αναμένουν ότι θα συνεχιστεί η υστέρηση εκτέλεσης των πιστώσεων του συγκεκριμένου άρθρου και θα ανέλθει σε περίπου 300 εκατ. ευρώ μέχρι το τέλος της χρήσης.

Άρθρο 05 02 08: Οπωροκηπευτικά | Απόκλιση: –73 εκατ. ευρώ (–4,5%) |

(δαπάνες: 1 394 εκατ. ευρώ) (δείκτης: 1 467 εκατ. ευρώ) |

Κατά την παρούσα χρονική στιγμή, η Επιτροπή αναμένει ότι θα συνεχιστεί η τρέχουσα υστέρηση εκτέλεσης των πιστώσεων του συγκεκριμένου άρθρου μέχρι το τέλος της χρήσης. υστέρηση αυτή εκτέλεσης θα μπορεί να αποδοθεί κατά κύριο λόγο στις μικρότερες ποσότητες οπωροκηπευτικών που αποσύρθηκαν από την αγορά λόγω των ευνοϊκών αγοραίων συνθηκών που επικρατούν στον κλάδο. Επί πλέον, οι δαπάνες τις οποίες συνεπάγεται η ενίσχυση στην μπανάνα ήσαν χαμηλότερες επειδή οι επικρατούσες στην αγορά ευνοϊκές συνθήκες οδήγησαν σε αύξηση των τιμών μπανάνας και συνακόλουθη μείωση του ύψους της ενίσχυσης.

Άρθρο 05 02 09: Οίνος | Απόκλιση: –67 εκατ. ευρώ (–5,6%) |

(δαπάνες: 1 025 εκατ. ευρώ) (δείκτης: 1 092 εκατ. ευρώ) |

Η παρούσα υστέρηση εκτέλεσης σε σύγκριση με το επίπεδο του δείκτη οφείλεται στο γεγονός ότι στο διάστημα της τρέχουσας χρήσης δεν χρειάσθηκε καθόλου προσφυγή στην απόσταξη λόγω κρίσης, ενώ οι ποσότητες οινοπνεύματος που αγοράσθηκαν στην παρέμβαση ήσαν χαμηλότερες από τις ποσότητες που λήφθηκαν υπόψη όταν καταρτιζόταν ο προϋπολογισμός. Οι υπηρεσίες της Επιτροπής αναμένουν ότι θα συνεχιστεί η υστέρηση εκτέλεσης των πιστώσεων του συγκεκριμένου άρθρου μέχρι το τέλος της χρήσης και αναμένεται να ανέλθει σε περίπου 70 εκατ. ευρώ.

Άρθρο 05 02 11: Άλλα φυτικά προϊόντα / μέτρα | Απόκλιση: –66 εκατ. ευρώ (–8,5%) |

(δαπάνες: 610 εκατ. ευρώ) (δείκτης: 676 εκατ. ευρώ) |

Η υστέρηση αυτή εκτέλεσης οφείλεται στην επιβράδυνση της υλοποίησης των προγραμμάτων POSEI σε σύγκριση με το επίπεδο που υποδεικνύει ο δείκτης.

Άρθρο 05 03 01: Γάλα και γαλακτοκομικά προϊόντα | Απόκλιση: –386 εκατ. ευρώ (–13,1%) |

(δαπάνες: 2 349 εκατ. ευρώ) (δείκτης: 2 735 εκατ. ευρώ) |

Οι υπηρεσίες της Επιτροπής αναμένουν ότι θα σημειωθεί μέχρι το τέλος της χρήσης υστέρηση εκτέλεσης των πιστώσεων του προϋπολογισμού για το συγκεκριμένο άρθρο, ύψους περίπου 550 εκατ. ευρώ. Κύρια αιτία που υπαγορεύει την πρόβλεψη αυτή είναι ότι οι επικρατούσες στις γαλακτοκομικές αγορές ευνοϊκές συνθήκες οδήγησαν σε μείωση των επιστροφών κατά την εξαγωγή γαλακτοκομικών προϊόντων. Επί πλέον, η Επιτροπή εκτιμά ότι τα ποσά που θα εισπραχθούν από την υπερεισφορά επί του γάλακτος θα είναι πολύ υψηλότερα από εκείνα που λήφθηκαν υπόψη όταν καταρτιζόταν ο προϋπολογισμός.

Άρθρο 05 03 02: Βόειο κρέας | Απόκλιση: –124 εκατ. ευρώ (–1,5%) |

(δαπάνες: 7 640 εκατ. ευρώ) (δείκτης: 7 764 εκατ. ευρώ) |

Οι υπηρεσίες της Επιτροπής αναμένουν ότι θα σημειωθεί μέχρι το τέλος της χρήσης υστέρηση εκτέλεσης των πιστώσεων του προϋπολογισμού για το συγκεκριμένο άρθρο, ύψους περίπου 250 εκατ. ευρώ. Κύρια αιτία που υπαγορεύει την πρόβλεψη αυτή είναι ότι οι ποσότητες εξαγόμενου βοείου κρέατος ήσαν χαμηλότερες από εκείνες που λήφθηκαν υπόψη όταν καταρτιζόταν ο προϋπολογισμός. Επί πλέον, ο προϋπολογισμός περιλάμβανε πιστώσεις που προορίζονταν να χρησιμοποιηθούν για να επιστραφεί στα κράτη μέλη το συγχρηματοδούμενο μερίδιο δαπανών στις οποίες υποβλήθηκαν για το ειδικό καθεστώς αγοράς ως επακόλουθο της απόφασης του Ευρωπαϊκού Δικαστηρίου στην υπόθεση C239/01. Τα κονδύλια αυτά δεν χρησιμοποιήθηκαν επειδή, στο πλείστο των περιπτώσεων, τα κράτη μέλη δήλωσαν αμέσως την οφειλή ληξιπρόθεσμη και τα ποσά ακολούθως επεστράφησαν έως τα τέλη της παρελθούσης χρήσεως.

Άρθρο 05 03 04: Χοίρειο κρέας, αυγά, πουλερικά, μελισσοκομία και λοιπά ζωικά προϊόντα | Απόκλιση: 3 εκατ. ευρώ (1,7%) |

(δαπάνες: 146 εκατ. ευρώ) (δείκτης: 143 εκατ. ευρώ) |

Για να σταθεροποιήσει την αγορά του χοίρειου κρέατος, η Επιτροπή καθιέρωσε την ιδιωτική αποθεματοποίηση χοίρειου κρέατος στα τέλη Δεκεμβρίου 2003 και την καταβολή επιστροφών κατά την εξαγωγή νωπού και κατεψυγμένου χοίρειου κρέατος από τα τέλη Ιανουαρίου 2004. Τα δύο αυτά μέτρα έπαψαν να ισχύουν, λόγω της βελτίωσης που επέφεραν στην επικρατούσα στην αγορά κατάσταση στον συγκεκριμένο τομέα. Ο προϋπολογισμός όμως του 2004 δεν περιελάμβανε πιστώσεις για κανένα από τα εν λόγω καθεστώτα. Ως εκ τούτου, εάν τα κράτη μέλη πραγματοποιήσουν όλες τις οφειλόμενες πληρωμές για τα ανωτέρω μέτρα, θα σημειωθεί υπέρβαση εκτέλεσης των πιστώσεων αναλήψεων υποχρεώσεων που είχαν προβλεφθεί στον προϋπολογισμό για τον κλάδο του χοίρειου κρέατος.

2.3. Υποκατηγορία 1β

Άρθρο 05 04 04: Μεταβατικά μέσα αγροτικής ανάπτυξης στα νέα κράτη μέλη | Απόκλιση: –1 710 εκατ. ευρώ (–98,7%) |

(δαπάνες: 23 εκατ. ευρώ) (δείκτης: 1 733 εκατ. ευρώ) |

Το παρόν άρθρο σχετίζεται με μεταβατικό μέσο χρηματοδότησης της αγροτικής ανάπτυξης από το ΕΓΤΠΕ- Τμήμα Εγγυήσεων για τα νέα κράτη μέλη. Οι σημειωθείσες καθυστερήσεις υποβολής προγραμμάτων αγροτικής ανάπτυξης εκ μέρους των νέων κρατών μελών επέφεραν καθυστερήσεις στην μετέπειτα εξέταση και έγκρισή τους από τις υπηρεσίες της Επιτροπής. Ωστόσο, οι υπηρεσίες της Επιτροπής θεωρούν προσωρινή την τρέχουσα υστέρηση εκτέλεσης και αναμένουν ότι τα κονδύλια που προβλέφθηκαν για τα ανωτέρω προγράμματα θα αναληφθούν πλήρως από υποχρεώσεις έως τα τέλη του έτους.

3. συμπερασματα

Απορρόφηση των πιστώσεων στις 31 Αυγούστου 2004

Η απορρόφηση πιστώσεων για τον Οκτώβριο 2004 (δαπάνες των κρατών μελών από τις 16 Οκτωβρίου 2003 έως τις 31 Αυγούστου 2004) παρουσιάζει υστέρηση εκτέλεσης για την υποκατηγορία 1α. Μέρος της υστέρησης αυτής εκτέλεσης οφείλεται στην επιβράδυνση του ρυθμού εκτέλεσης των δαπανών στον κτηνιατρικό και φυτοϋγειονομικό τομέα. Ωστόσο, για τα υπόλοιπα μέτρα, οι υπηρεσίες της Επιτροπής αναμένουν εξοικονόμηση πόρων του προϋπολογισμού, ύψους περίπου 1,6 δις ευρώ. Οι εξοικονομήσεις αυτές θα μπορούν να αποδοθούν κατά κύριο λόγο στα άρθρα 05 02 01, 05 02 05, 05 02 08, 05 02 09, 05 03 01, 05 03 02 και 05 03 03 του προϋπολογισμού. Όσον αφορά την πορεία εκτέλεσης των υπολοίπων άρθρων του προϋπολογισμού, οι υπηρεσίες της Επιτροπής αδυνατούν κατά την παρούσα χρονική στιγμή να εκφέρουν οριστική γνώμη. Με την επιφύλαξη της παρατήρησης σχετικά με το άρθρο 05 04 04 στο ανωτέρω σημείο 2.3, δεν χρειάζεται επί του παρόντος να διατυπωθούν σχόλια για τη σημερινή υστέρηση εκτέλεσης της υποκατηγορίας 1β.

ΠΑΡΑΡΤΗΜΑ 1

[pic]

ΠΑΡΑΡΤΗΜΑ 2

[pic]

ΠΑΡΑΡΤΗΜΑ 3

[pic]